Tere! Sid Roth siin.
Tere tulemast minu maailma, kus kõik on loomulikult üleloomulik!
Mu tänane külaline on õppinud, kuidas elada Jumala aus
ja kuidas lasta Jumala imelisel ligiolul voolata endast välja.
Seda kõike tänu otsusele, mille ta on teinud.
Ta ütles, et te võite otsustada sama
ja kogeda seda sama või suurematki Jumala au
voolamas välja teist.
Tahate teada, kuidas?
Kas on olemas üleloomulik meile tundmatu maailm?
Kas me saame avada iidseid, üleloomulikke saladusi?
Kas me saame unenägudes taevaseid sõnumeid?
Kas Jumal on tabamas maad tervenemislainetega?
Sid Roth on üle 40 aasta uurinud üleloomulikku maailma.
Liitu koos Sidiga vaatamaks saadet: "See on üleloomulik!“
Mu tänaseks külaliseks on Ryan Bruss
Ta on täna vastupidises olukorras,
sest ta on muidu üks me saate produtsentidest,
analüüsides ja juhtides tavaliselt kõike saates toimuvat.
Ta on kirjutanud raamatu, mille üle olen täiega põnevil.
Raamat "Kandes ligiolu" ("Carrying the Presence").
Jumala ligiolu.
Samas on su lähenemine sellele hoopis erinev kõigist teistest.
Kuid räägi alustuseks, mida sa mõtled ligiolu kandmise all?
Jeesus õpetas meid paluma:
"Sinu riik tulgu, sinu tahtmine sündigu nagu taevas, nõnda ka maa peal!"
Nii käskis Jeesus tõmmata kõik taevas toimuva
ka siia maa peale.
Kuna Jeesus elab meie sees,
kanname me taevariiki, kuhu iganes me läheme.
Kodus, tööl või siin stuudios - me kanname Tema ligiolu.
Jumal on rääkinud mulle kogu päeva,
et nüüd on aeg, kus tavaliste eludega tavalised inimesed
saavad tegema erakordseid asju Jumala heaks.
2/3 Jumala nimest kätkeb korraldust: "Minge!"
Nii et parem siis juba minna ja tegutseda,
kuulutades evangeeliumi, tervendades haigeid
ja ajades välja kurje vaime.
Räägi üleloomulikkusest omaenda elus.
Ma sain kristlaseks 40 aastat tagasi.
Tean, et ma ei näe nii vana välja, aga see juhtus 40 aastat tagasi.
Olin 12-aastane, kui mu isa suri vähki.
Ema otsustas peale isa surma,
et ta ei kavatsegi üksi kristlikku elu elada,
vaid et me lastena peame saama täidetud Püha Vaimuga
Nii saimegi tol õhtul Püha Vaimuga täidetud.
Ja te hakkasite rääkima keeltes? - Just nii.
Mäletan seda kui eilset päeva.
Lamasime vennaga voodis, rääkides terve öö keeltes.
Olime 10- ja 12-aastased.
Meil polnud lapsepõlves palju raha,
kuna isa suri ja pere sissetulek oli väike.
Nii pidime lausa palvetama kodutehnika eest,
et see ikka toimiks.
Me pidime palvetama toidu üle, et see paljuneks. Tõsiselt kohe.
Mäletan, kuidas istusime kõik terrassil
ja ema ütles, et palvetame seni, kuni toidukotid ilmuvad me maja ette.
Ema käskis meil sulgeda silmad.
Ega ta teadnud ju isegi, mida oodata.
Ma aga ikka piilusin ühe silmaga, samaaegselt keeltes palvetades.
Ja peagi sõitiski üks auto me maja ette,
tuues meile suure laari toitu.
Ma ei tea, mida sa arvad, aga selline imeline palvevastus
on mu meelest olulisem, kui see toit ise.
Kuigi sa arvad ehk teisiti.
No kuna toit täitis me kõhtu, siis see oli ka hea.
Aga ma kasvasin üles Jumala üleloomulikkuse keskel,
kuna mu ema on nägija.
Nii ei saanud me vähimatki varjata.
- Mida "nägija" tähendab?
Nägija on keegi, kelle silmad näevad vaimusfääri.
Mu ema nägi ingleid, Jumala au jne.
Me kasvasime selle keskel üles.
Nägid noore mehena rohkelt unenägusid,
nii et Jumal hakkas sind kõnetama nende kaudu.
Kuna kasvasin ilma isata, polnud mul ühtki juhendajat.
Nii võttis Püha Vaim üle
ja hakkas juhendama mind, mida teha ühe või teise asja osas.
Nägin teismelisena unenäo,
kus konveieri lindil liikusid limused.
Minu töö oli need lahti lüüa, et pääseda nende sisse,
kus nägin teemantit.
Jumal ütles, et osa mu teenistusest
on aidata inimestel näha oma väärtust Jumala ees.
Ütled, et igaühe meie sees on vastused igaühe vajadustele.
Kõigis peituvad vastused kõigi vajadustele?
Kui oled uuestisündinud kristlane, kannad sa ka Jumalat endas.
See suur ilmutus, mille kaudu Jumal mind kõnetas,
on see, et kui oled kristlane,
siis sa kannad endas nii Isa, Poega kui Püha Vaimu
ja kuhu iganes sa lähed, hakkab ka asju juhtuma.
Seetõttu kaasa taevariik oma rahaasjadesse,
oma abikaasa või laste ellu.
Ükskõik, millisesse oma eluvaldkonda.
Käisid 1996. aastal Pensacolas, Floridas.
Milliseid kogemusi see kaasa tõi, lisaks naise leidmisele?
Jaa, naise leidsin sealt tõesti ja see oli hea.
Mis puutub sellesse ärkamisse,
siis arvasin enne sinna minekut, et olen juba niigi tuline Jumalas.
Seal aga selgus tegelik tõelisus, mis muutis mu elu kõige täiega.
Ühtlasi asusin tööle Steve Hilli heaks.
Ärkamine raputab su täiega läbi.
Olen täna koguduse pastor ja lähen täiega närvi,
kui ei näe ega koge seda, mida seal ärkamisel kogesin.
Me ei pea jääma kinni minevikku,
aga kui me ei koge vähemalt sedagi, vajame me midagi muud.
Ma vajan rohkem Jumalat ja Tema au,
sest ma tean, mis on tegelikult olemas.
Käisid seal Floridas ka tänavatel kuulutamas.
Kui palju inimesi sul seal tänavail kaasas oli?
Nädalavahetusel vahel 275 inimest, kes käisid tänavail evangeliseerimas.
See oli äge!
Üks võrratumaid tunnistusi puudutab üht meest,
kes oli teel baari.
Me õpilased peatasid ta ja küsisid, kas võivad temaga rääkida.
Mees oli nõus.
See sündis üle 20 aasta tagasi.
Pikk jutt lühikeseks -
mees langes põlvili ja palus päästepalve,
olles peale seda vaba kõigist oma sõltuvustest.
Ta sai ikka kohe täiega päästetud nagu me ärkamise ajal ütlesime.
Ta sai kohe nii päästetud, et aastakümneid hiljem ehk täna,
käin ma kõnelemas
tema poolt korraldatud pastorite konverentsidel.
Ta on rajanud erinevaid lastekodusid ja kogudusi
üle kogu Mehhiko.
Lihtsalt seetõttu, et kohtasime teda ta teel baari.
Mis aga oleks saanud ta elust, kui te poleks läinud tänavatele,
tehes midagi, mida paljud ei taha teha -
rääkides inimestele Jeesusest.
Ta ise ütleb, et teda poleks siis enam olemaski.
Ta tegutseb täna ka nii Iisraelis kui Brasiilias.
Vaid tänu sellele, et peatasime ta teel baari.
Räägi siis, kuidas saavad kõik viia taevariigi ükskõik, kus ja kelleni?
Kui oled uuestisündinud kristlane ja astud kuhugile kohvikusse sisse,
astuvad ka tervenemine ja imed sinna kohvikusse sisse.
Aga kui keegi pole varem sinu kaudu tervenenud?
Vahet pole!
Vahet pole, sest Jeesus on see sama eile, täna ja igavesti
ja Tal on plaan ning eesmärk iga inimese jaoks seal kohvikus.
Sa lähed sinna, et tellida tass kohvi,
omamata aimugi,
et nurgalauas istuv mees maadleb enesetapu mõtetega.
Sina aga saad pakkuda talle Issandas peituvat rõõmu.
Too mõni analoogne näide omaenda elust.
Käisin hiljaaegu ühes kohvikus,
kus barista oli sellise näoga, et tuleb mulle kohe kallale.
Tal oli nii vihane pilk,
et tahtsin saada oma kohvi ja lasta sealt jalga.
Ta suhtumine oli täiega mäda.
Haarates oma kohvi järele mõtlesin: "Ei, ei, ei."
ja küsisin siis, on temaga kõik hästi?
Ta vastas, et tal on migreen
ja ma mõtlesin: "Pole siis ime, et nii nadisti käitute."
Küsisin ilma religioosset juttu ajamata, kas võin palvetada ta eest
ja ta oli nõus.
Võtsin ta käed ja kogesin,
kuidas Jumala vägi voogas minust tema kätesse.
Küsisin, mida ta tunneb ja ta ütles, et üle keha surinaid.
Ütlesin, et see on Jumala ligiolu ja küsisin, kuidas migreeniga lood on?
Ta ütles, et see on läinud.
Läksin 2 päeva hiljem tagasi teda vaatama.
Ta näitas oma kolleegile: "Vaata, see mees palvetaski mu eest!"
See ongi see, kuidas kanname endas taevariiki
ja edastame Jumala ligiolu.
Ütled, et jumalikud kohtumised on lihtsad.
Koged sa siis alati positiivseid reaktsioone?
Muidugi mitte!
Olin kord aastaid tagasi pargis, kus jagasime kõigiga Jeesusest.
Üks mees tuli karjudes mu juurde ja ma küsisin, mis viga.
Soovides panna käe ta õlale ja öelda, et kõik on hästi,
andis ta mulle nii kõva hoobi näkku, et see lõi mu auti.
Vaata mu näolappi - pole ime, et ta mind lüüa tahtis!
Kukkusin peaga vastu tsemendist purskkaevu äärt,
mis samas äratas mu üles.
Aga üks satanist, kellega olin ennist rääkinud,
jooksis mu juurde ja küsis, kas saab mind aidata?
Mõtlesin: "Huvitav, kuidas? Mingit puugi-vuugi asja tehes?"
Kuid Jumal on mu tunnistajaks,
et mul polnud selle lööja vastu mingit vimma ega viha.
Jah, ma sain füüsiliselt haiget, aga...
Vaid Jumal saab midagi sellist teha. - Just nii.
- Sest Ta elab su sees ja sa kannad Tema ligiolu.
Just! See oli äge!
Tundub, et sul on iga päev selliseid jumalikke kohtumisi.
Aga mina? Olen mingi haisev juust või?
Miks sul on pidevalt selliseid jumalikke kohtumisi,
aga enamus inimestel pole?
Miks?
Sest nad ei otsi ega oota neid.
Olen avastanud tohutult suure saladuse.
Kui ma keskendun vaid oma arvete maksmisele, tervisele
ja probleemidele,
siis kohvikusse minnes pole mul kellelegi mingit rõõmu jagada.
Midagi pole järel. - Mitte kui midagi.
Isegi, et Jeesus elab mu sees.
Nii olen õpetanud inimestele,
kuidas murda läbi selle maailma draamast ja jamadest
ja teha ruumi Jeesusele.
Vahet pole, mis su arvete või muude asjade seis on.
Me enda abielus oli aeg, kus sõime vaid keedukartuleid.
On vaid loetud viisid, kuidas lõigata, küpsetada või tampida kartulit.
- Lõpuks hakkate juba üksteist nendega loopima.
Olen olnud sellises kitsas seisus,
kuid samas elanud ka piisavalt kaua,
et näha, kuidas Jeesus kannab kõigest läbi.
Nii ei lase ma neil probleemidel end häirida.
Nii pead sinagi, hea vaataja,
laskma minna kõigel, mis sind selle maailma külge seob,
öeldes: "Olen Jumala ligiolu kandja ja lähen sellest Jeesuse nimel läbi."
Räägi sellest restorani külastusest, kus kohtasid kena naeratusega naist.
See tundub väikese asjana,
aga on samas miski, mida teiegi saate teha.
Istusime maha ja teenindajal oli lai naeratus näol.
Ütlesin: "Teil on väga kena naeratus" ja ta oli väga liigutatud.
Te ju saate ka midagi sellist teha!
Piiblis on lugu, kus Jeesus palus Samaaria naiselt juua.
Igaüks võib seda paluda.
Naise elu aga muutus igaveseks.
Istusime maha ja ajasime juttu.
Igakord, kui teenindaja ära läks,
käskis Püha Vaim mul küsida naise käest midagi.
Naine läks taas ära
ja Püha Vaim käskis mul küsida ta isa kohta.
Mul oli avatud uks ta ellu, sest olin väärtustanud teda.
Olin lahke ta vastu, sest kõik on väärt lahket kohtlemist.
Ta tuli tagasi ja ma küsisin, kas võin küsida midagi isiklikku?
Ta oli nõus, sest olin teeninud välja loa selleks.
Palusin: "Kas räägiksite palun oma isast.
Ta hakkas selle peale nutma, öeldes: "Ta kuritarvitas mind."
Palvetasime ta eest ja kogu ta olemine muutus.
Ta sai sellest vabaks ja Issanda rõõm täitis teda.
Seda kõike vaid seetõttu, et olime algul kiitnud ta naeratust.
See kõik aga muutis ta elu igaveseks.
Kuulsin kedagi ütlemas:
"Armasta inimesi seni, kuni nad küsivad, miks sa seda teed."
Lihtsalt armasta inimesi ja uksed löövad su ees valla.
Kuulake aga järgmist!
Ryan käis taevas, et õppida seal, kuidas armastada.
Kui ta jagab, mida ta seal õppis,
saavad ta seest voolama armastuse jõed
paljude te sisse, kes olete stuudios või ekraani taga.
Tegu on taeva üleloomuliku atmosfääriga.
Oleme kohe tagasi.
Naaseme peagi saatesse...
Maailmas valitseb pidev üksteisega võrdlemine ja eristumine.
Päevast päeva on meil silme ees vaid oma kindel nägemus asjadest.
Piibel aga ütleb, et Messias eemaldas juute ja paganaid eraldava vaheseina,
et luua üks uus inimene ja uus inimkond, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme,
kuidas jõuda juutideni Jumala armastusega.
Üks uus inimkond avab ukse Jumala imedeks ja tunnustähtedeks
ja kõik näevad,
kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimkond on oluline, et tuua rahvahulki Jumala juurde.
Õpid mõistma Iisraeli ja Koguduse juudijuuri
ning kuidas kõik maailma rahvad saavad kogema õnnistusi,
mida pole kunagi kogetud kogu inimkonna ajaloos.
Ava meie koduleht ja saa teada,
kuidas üks uus inimene on võti Jumala suurimate õnnistusteni.
Jumala üleloomulikkusel ei ole piire,
nii nagu pole ka piire sinu üleloomulikuks läbimurdeks
ükskõik, kus ja millal.
ISN netivõrgustik on nähtav nii su nutiseadmetes kui Smart-TV's.
Piibli sõnum pole muutunud.
Küll aga elame me 21. sajandil,
mistõttu Jumala imeliste teede tundmaõppimine on muutunud.
ISNi võitud saated on väljaspool raame
ja sa saad vaadata, mida, millal ja kus iganes soovid.
ISN saated on nähtavad 24/7 nii su nutiseadmetes kui Smart-TV's.
Ühtlasi leiad suure hulga saateid me netiarhiivist.
Ole valmis oma üleloomulikuks läbimurdeks,
mil iganes seda vajad ja kus iganes oled.
Lae tasuta ISN äpp alla juba täna.
Võimas juudist meediajuht püüdis tulutult täita tühjust oma elus,
kasutades selleks nii raha, kuulsust kui mõjuvõimu.
Ta lendas eralennukiga, kuhu iganes soovis
ja tootis populaarset raadiosaadet,
aga ta elu oli ikka tühi ja mitte rahuldust pakkuv.
Kuniks ta sai osa ilmutusest, mis muutis kogu ta elu.
Tahad teada, mis see ilmutus oli?
Oled sa kunagi mõelnud, kas elus on midagi enamat?
Saamaks teada selle loo lõppu, külasta ekraanil olevat kodulehte.
Naaseme saatesse...
Ryan, ajasid ühel õhtul omi asju ja jäid siis magama,
lõpetades omadega taevas.
Mis juhtus?
See oli vinge!
Paulus ütles, et talle sobib olla nii ihus kui ihust väljas.
Kõik ütlevad nii, sest ei tea, mida see tegelikult tähendab.
Leidsin end keset ööd taevast.
Rääkides seda lugu kogen juba praegu,
kuidas Jumala ligiolu voolab minust.
See voolab kui jõgedena.
Tead, miski pole taevaga võrreldav.
Muide, see Jumala ligiolu voolab siin praegu täiega.
Nagu jõgi.
Tõsiselt.
Taevasse jõudes andis Jumal mulle piisavalt aega.
Ta tahtis mulle millestki rääkida,
aga andis samas aega, et nautida taeva atmosfääri.
Taeva atmosfääris olemine rikub su ühtpidi ära,
sest sel juhul tahadki vaid seda, mis on taevas.
See oli nii täis elektrit, rõõmu, armastust ja elu.
See ongi Jumala au.
Ma kogen, kui Jumala au on mu üle,
sest see on sama, mida kogesin taevas
ja mida kogen ka teenistustel.
Nägin taevas tohutult suurt maja ja kohtasin seal Jeesust,
kes ütles, et tahab näidata mulle midagi.
Asusime liikvele ja Ta oli mu paremal pool.
Vasakut kätt oli tohutult suur ruum,
kus oli suur hunnik ehteid, kroone, rubiine, kaelakette jne.
Suur hulk imeilusaid ehteid.
See hunnik oli 2,5 m lai ja 2,5 m kõrge.
Ja siis seal oli veel teisigi samasuguseid hunnikuid.
Siis aga nägin üht teist hunnikut,
mis oli vaid veerand eelmiste suurusest.
Jeesus ütles: "See on sinu armastuse tasu,
aga tahan, et töötaksid veel selle kallal."
Olid kindlasti üllatunud?
Olin tõesti,
Üllatunud, aga mitte haavunud,
sest kui Jeesus sind korrigeerib, siis see ei tee haiget,
sest Ta korrigeerib meid armastuses.
Olles näinud seda kõike, otsustasin,
et teen kõikvõimaliku, et minna tagasi ja armastada inimesi.
Üks asi, mida su juures hindan, on,
et sul on üks politseist sõber, kellega sa sageli kaasa sõidad.
Räägi sellest korrast,
kus üks noormees tülitses oma emaga.
See oli kurb lugu.
Tegu oli teismelise päästmata noormehega,
kelle auto politsei kinni pidas.
Mul polnud temaga midagi ühist, va see, et meil kummalgi polnud isa.
Palusin, et Püha Vaim näitaks mulle midagi ta kohta.
Hakkasime rääkima ja ta ütles:
"Mu elus pole olnud ühtki head päeva."
Teismeline ütleb midagi sellist!
"Mu elus pole olnud ühtki head päeva."
Jumal ütles, et selle poisi kutsumine
on seotud loovate kunstide ja muusikaga.
Rääkisin talle ta kutsumisest
ja ta hakkas muutuma mu enda silme all,
sest ta koges jälle lootust.
Igaüks, kes kannab endas Jumala ligiolu,
võib seda teha.
Rääkisin talle Jeesusest ja Tema armastusest tema vastu.
Kristlasest politseinik astus tuppa
ja ajal, mil palusin, et see poiss saaks päästetud,
nägime mõlemad, kuidas ta pilk muutus taas helgeks
ja ta sai hetkega päästetud.
Kõik muutus.
Sain hiljem teada, et kui poisi ema koju jõudis -
ema, kellega nad pidevalt tülitsesid,
siis nad olid kallistanud üksteist jne.
Üks elu võib muuta nii paljude teiste elusid,
kuna me kanname endas Jumala ligiolu.
Selleks ei pea olema pastor, jutlustaja või apostel,
sest kõik saavad sellega hakkama.
Mul on sõber, kes maadles aastaid oma identiteediga,
kuna kõik muudkui kordasid, et ta peaks tegema jumalariigitööd.
Palvetasime ja prohveteerisime ta üle, kuna ta käib me koguduses,
kuniks ta otsustas, et teeb seda, milleks Jumal on teda kutsunud
ja temast sai medõde.
Kuuleme imelisi tunnistusi sellest,
kuidas ta edastab EMO's Jumala ligiolu.
Ta on muide teine inimene, kes peale sündi beebit puutub
ja ta teeb seda keeltes palvetamise saatel.
Mulle meeldib selline õde!
Küll on tore, et ta ei läinud jumalariigitööle!
Just, kuigi ta ühtpidi siiski teeb seda!
Jumala ligiolu on tohutu.
Tahan, et vabastaksid selle kõigile me kuulajatele-vaatajatele.
Teeme seda kohe praegu.
Lihtsalt tõsta oma käed, kui vähegi saad ja kus iganes oled.
Isa, palun Su käest isiklikult,
et see õhustik, mida kogesin taevas ja see au...
Siin see on!
Et see au võiks langeda just praegu iga vaataja üle.
Millest iganes sa ka läbi ei läheks - see on vaid hetkeline,
mistõttu ära kaota oma julgust.
Võta vastu Jumala ligiolu ja au.
Lihtsalt võta see vastu.
Sa saad terveks just praegu, sest Jumala ligiolu on sinuga.
Sa saad ka vabaks.
Näen, kuidas keegi narkosõltlane saab vabaks.
Näen, kuidas sa saad vabaks oma narkosõltuvusest.
Tõsta oma käed ja kuuluta,
et Jeesus on sind vabastanud narkosõltuvusest.
Issand, mis iganes olukorrad poleks,
täida inimesi oma auga ja taevase atmosfääriga
Jeesuse nimel.
Näen kedagi, kellel on peaga probleeme.
Su enesehinnang on langenud väga madalale,
sest sa ei suuda end selgesti väljendada.
Jumal tervendab sind just praegu Jeesuse nimel.
Näen naist, kes on kaugel Jumalast,
aga Jeesus puudutab sind just praegu.
Näen uuendatud lootust.
Jeesus puudutab sind ja sa saad olema täidetud tulega
ning tegema kõike, milleks Jumal on sind kutsunud.
Mul pole midagi muud lisada, kui vaid öelda "Aamen!"
ehk saagu nii!
Tunned sa vahel, et sind ei armastata
ja parem, kui sa poleks sündinudki?
Et maailmal oleks sinuta parem?
Tõde aga on see,
et on keegi, kes armastab sind väga.
Ta teadis su kohta kõike juba enne aegade algust
ja on varunud su jaoks rikkalikke õnnistusi.
Ta on lugenud kokku iga su valatud pisara
ja rõõmustanud su õnnehetkede üle.
Ta valvab su üle nii ööl kui päeval,
olles su suurim pooldaja.
Ta lõi sind su ema ihus ja võttis su oma perekonda vastu
veel enne, kui midagi oli loodud.
Ta on hoolinud sinust su sünnihetkest alates
ja kuulutab, et oled imeliselt ning kardetavalt loodud.
Ta mõtteid sinu suhtes on rohkem kui liiva mererannal
ja Ta ütleb, et kui ka su vanemad hülgaks su,
oleks Tema ikka olemas su jaoks.
Isegi, kui su ema unustaks su, ei tee Tema seda iial.
Ta on sulle tõeliseks Isaks.
Ta on valinud sind olema Ta Poja sarnane,
et võiksid olla osa Tema perekonnast.
Ta lubab, et võid tunda Ta armastust ja loota selle peale.
Tema armastus on täiuslik.
Ta ei hülga sind iial.
Ta on tõotanud hoida sinu ligi, kui Sina hoiad Tema ligi.
Tahaksime sulle Temast rohkem rääkida,
mistõttu lae endale alla tasuta E-raamat,
mille leiad ekraanil nähtavalt kodulehelt.
Järgmises saates...
Tere! Olen dr. Clarice Fluitt.
Jumal on näidanud mulle võimast süsteemi,
mille kaudu olla partnerlussuhtes Temaga.
Rakendades seda süsteemi oma elus, saad edastada ka Tema väge,
olles võitmatu igas oma eluvaldkonnas -
oma peres, tervises, rahaasjades ja äris.
Tegu pole tühjade lubaduste, vaid Jumala Sõna endaga,
mistõttu vaata meid järgminegi kord ja saa rohkem teada!
Tõlge: Anne-Ly Raukas